**OPIS PREDMETU ZÁKAZKY**

1. **Názov predmetu zákazky:** Servis veľkokapacitného špeciálneho skartovacieho zariadenia INTIMUS

Predmetom zákazky je obstaranie služby: **Servis veľkokapacitného špeciálneho skartovacieho zariadenia** INTIMUS pre potreby Národného personalizačného centra Ministerstva vnútra SR.

1. **Hlavný kód CPV:**

50310000-1 Údržba a opravy kancelárskych strojov

1. **Rozdelenie predmetu zákazky na časti:**

Požaduje sa predloženie ponuky na celý predmet zákazky, predmet zákazky nie je rozdelený na časti.

1. **Termín splnenia zákazky:**

Plnenie zákazky bude najneskôr do konca kalendárneho roka 2023.

1. **Hlavné miesto poskytovania služieb:**

Národné personalizačné centrum MV SR, Vápencova 36, Bratislava

1. **Technická špecifikácia / opis predmetu zákazky:**

Predmetom zákazky je pozáručný servis veľkokapacitného špeciálneho skartovacieho zariadenia INTIMUS . Zaistenie opráv a pozáručného servisu zahŕňa zabezpečenie riadneho a bezproblémového chodu stroja, vykonanie údržby zariadenia, vykonanie prehliadky zariadenia, včasného odstránenia závad, výmeny poškodených a nefunkčných komponentov zariadenia, nastevenie a preskúšanie zariadenia a v prípade opotrebovanosti, zastaranosti a nerentabilnosti opravy zariadenia vystavenie písomného potvrdenie o tejto skutočnosti.

Jedná sa zariadenie značky INTIMUS umiestneného na Národnom personalizačnom centre MV SR, Vápencova 36, BA.

Servisné náklady:

* Cena za 1. hodinu servisnej práce vrátane dopravy
* Cena za každú ďalšiu hodinu servisného technika bez dopravných nákladov
* Cena náhradných dielov ( automatický olejovací systém, hlavná hnacia reťaz)
* Cena spotrebného materiálu k výmene (čistiace a mazacie prostriedky)

Servis a oprava sa bude vykonávať na základe vystavenej čiastkovej objednávky.

Náhradné diely - pri opravách je možné použiť iba originálne, nové, nepoužité náhradné diely dodávané výrobcom príslušných strojových zariadení, ktoré nesmú byť repasované. V prípade, ak výrobca strojového zariadenia ukončil servisnú podporu strojového zariadenia a originálne náhradné diely sa už nevyrábajú, môže byť na opravu použitý iný než originálny náhradný diel. Cena za použitý materiál a náhradné diely bude stanovená v zmysle platného aktuálneho cenníka poskytovateľa služby, v prípade, že poskytovateľ služby nedisponuje cenníkom materiálu a náhradných dielov, bude cena stanovená na základe dohody zmluvných strán tak, že cena bude určená z nákupných cien poskytovateľa (vrátane cla, dopravy a ostatných súvisiacich nákladov), ktoré môžu byť navýšené o max. 10 %. Prílohou faktúry obsahujúcej cenu za materiál a náhradné diely použité pri výkone činnosti musí byť účtovný doklad o nákupnej cene predmetného materiálu a náhradných dielov.

1. **Podmienky týkajúce sa zmluvy**

Výsledkom verejného obstarávania bude objednávka na dodanie požadovaného množstva predmetu zákazky. Verejný obstarávateľ nie je povinný zakúpiť predpokladané množstvo tovaru/služby. Celkové zakúpené množstvo tovaru/služby bude závisieť výlučne od potrieb verejného obstarávateľa počas trvania tejto zákazky. Cena dodaného tovaru/služieb bude fakturovaná v súlade s cenami uvedenými v predloženej cenovej ponuke a to počas celého obdobia trvania zákazky.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

1. **Doplňujúce informácie**

Zákazka sa týka projektu financovaného z fondov Európskej únie: nie